wickkiey/tamil-wikipedia-chunked huggingface dataset:
# சரத்குமார்

## அரசியல் வாழ்க்கை

- 1996ஆம் ஆண்டு திமுகவில் சேர்ந்தார். பின்பு 1998ம் ஆண்டு நடந்த நாடாளுமன்ற தேர்தலில் பாராளுமன்ற வேட்பாளராக திருநெல்வேலி தொகுதியில் போட்டியிட்டு தோல்வியடைந்தார்.
- பின்பு 2001ல் திமுக சார்பில் மாநிலங்களவை உறுப்பினர் ஆனார். 2006ஆம் ஆண்டு அக்கட்சி தலைவர்களுடன் ஏற்பட்ட பிரச்சனையால் 2006 சட்டமன்ற தேர்தலுக்கு முன்னர் வெளியேறினார்.
- அத்தேர்தலில் திமுகவின் எதிர்கட்சியான அதிமுகவில் மனைவி ராதிகாவுடன் இணைந்து தீவிர பிரச்சாரம் மேற்கொண்டபோதிலும் 2006 சட்டமன்ற தேர்தலில் அதிமுக தோல்வி அடைந்தது.
- அவரது மனைவி ராதிகா அதிமுக கட்சிக்கு எதிரான செயல்களில் ஈடுபட்டதாக அக்டோபர் 2006இல் வெளியேற்றப்பட்டார்.
- இதனைத் தொடந்து சரத்குமாரும் நவம்பர் 2006இல் திரைப்பட வேலைகளை காரணம் காட்டி வெளியேறினார்.
- பின்பு சரத்குமார் தனது தலைமையில் 31 ஆகத்து 2007 அன்று **அகில இந்திய சமத்துவ மக்கள் கட்சி** துவக்கினார்.
- பின்பு 2024ஆம் ஆண்டில் தன் கட்சியை பாரதிய ஜனதா கட்சியுடன் இணைத்தார்.
# சரத்குமார்

## அரசியல் வாழ்க்கை

### மக்களவைத் தேர்தல்

| தேர்தல் | தொகுதி | கட்சி | முடிவு | வாக்கு சதவீதம் | எதிர்த்துப் போட்டியிட்டவர் கட்சி | எதிர்த்துப் போட்டியிட்டவர் | எதிர்த்துப் போட்டியிட்டவர் வாக்கு சதவீதம் | மேற்கோள் |
| --- | --- | --- | --- | --- | --- | --- | --- | --- |
| 1998 | திருநெல்வேலி | தி.மு.க. | 40.29 | கடம்பூர் ஆர். ஜனார்த்தனன் | அ.தி.மு.க | 41.44 | } |  |
# சரத்குமார்

## அரசியல் வாழ்க்கை

### மாநிலங்களவைத் தேர்தல்

| 2001 | மாநிலங்களவை | திராவிட முன்னேற்றக் கழகம் | தமிழ்நாடு | } |
| --- | --- | --- | --- | --- |
# சரத்குமார்

## அரசியல் வாழ்க்கை

### தமிழ்நாடு சட்டமன்றத் தேர்தல்

| தேர்தல் | தொகுதி | கட்சி | முடிவு | வாக்கு சதவீதம் | எதிர்த்துப் போட்டியிட்டொர் | எதிர்த்துப் போட்டியிட்ட கட்சி | எதிர்த்துப் போட்டியிட்டவர் வாக்கு சதவீதம் | மேற்கோள் |
| --- | --- | --- | --- | --- | --- | --- | --- | --- |
| 2011 | தென்காசி | அகில இந்திய சமத்துவ மக்கள் கட்சி | 54.30 | வி. கருப்பசாமி பாண்டியன் | தி.மு.க. | 40.78 |  |  |
| 2016 | திருச்செந்தூர் | அ.தி.மு.க | 37.38 | அனிதா ராதாகிருஷ்ணன் | தி. மு. க. | 52.97 | } |  |
# சரத்குமார்

## இவர் நடித்த சில திரைப்படங்கள்

- *புலன் விசாரணை*
- *சேரன் பாண்டியன்*
- *நட்புக்காக*
- *சூரிய வம்சம்*
- *நாட்டாமை*
- *நேதாஜி*
- *ரகசியப் போலீஸ்*
- *கம்பீரம்*
- *ஏய்*
- *சாணக்யா*
- *தலைமகன்*
- *காஞ்சனா*
- *ஐயா*
- *பச்சைக்கிளி முத்துச்சரம்*  
*கோடீஸ்வரன்* என்ற தொலைக்காட்சிப் பொது அறிவுப் போட்டியையும் தொகுத்து வழங்கியுள்ளார்.
# சரத்குமார்

## <big>விருதுகள் </big>

- • தமிழக அரசின் கலைமாமணி விருது (1993)
- தமிழக அரசு விருதுகள் :
- • 1994 – தமிழ்நாடு அரசு சிறந்த நடிகருக்கான விருது - நாட்டாமை
- • 1996 – எம்.ஜி.ஆர் விருது
- • 1998 – தமிழ்நாடு அரசு சிறந்த நடிகருக்கான விருது – நட்புக்காக / சிம்மராசி
-
- பிலிம்பேர் விருது
- • 1994 – பிலிம்பேர் விருது- சிறந்த தமிழ் நடிகர் – நாட்டாமை
- • 1998 – பிலிம்பேர் விருது- சிறந்த தமிழ் நடிகர் – நட்புக்காக
-
- சினிமா எக்ஸ்பிரஸ் விருது
- • 1990 – சிறந்த வில்லன் நடிகர் – புலன் விசாரணை
- • 1992 – சிறந்த நடிகர் – சூரியன்
- • 1994 – சிறந்த நடிகர் – நாட்டாமை
- • 1997 – சிறந்த நடிகர் - சூரியவம்சம்
- • 2000 – செவாலியே சிவாஜிகணேசன் விருது
-
- மற்ற விருதுகள்
- • 1997 – தினகரன் சினிமா –சிறந்த நடிகர் விருது – சூரியவம்சம்
- • 1997 – சினிமா ரசிகர்கள் விருது – சிறந்த நடிகர் – சூரியவம்சம்
- • 2005 – சிவாஜிகணேசன் விருது
- • 2006 – எம்.ஜி.ஆர். – சிவாஜி விருது – தலைமகன்
- • 2009 – ஆசியாநெட் நடுவர் தேர்வு விருது - பழசிராஜா
- • 2009 – வனிதா மலையாள இதழ் – சிறந்த நடிகர் விருது – பழசிராஜா
- • 2009 – சத்யன் நினைவு விருது – சிறந்த நடிகர் – பழசிராஜா
- • 2009 – ஜெய்ஹிந்த் தேசபக்திப் பெருமை விருது – பழசிராஜா
- • 2009 – மாத்ருபூமி அமிர்தா நடுவர் சிறப்பு விருது - பழசிராஜா
- • 2011 – SIIMA சிறந்த சார்பு நடிகருக்கான விருது – காஞ்சனா – முனி2
- • 2011 – விஜய் விருது – சிறந்த சார்பு நடிகர் – காஞ்சனா – முனி 2
- • 2013 – ரெயின்போ நல்லெண்ணத் தூதுவர் விருது
- • 2013 – நார்வே தமிழ்த் திரைப்பட விருது – தமிழ்த் திரையுலக அடையாளம்
# படிக்கட்டு

யிலுள்ள ஃராங்பர்ட் நகரத்தின் "தர்ன் அன்டு டாக்ஸி" என்ற பெயர் கொண்ட அரண்மனையிலுள்ள ஒரு படிக்கட்டு]]  
**படிக்கட்டு** வெவ்வேறு மட்டங்களில் உள்ள தளங்களைப் போக்குவரத்துக்காக இணைப்பதற்கு அமைக்கப்படும் ஒரு அமைப்பு ஆகும். **மாடிப்படி** என்றும் இது அழைக்கப்படுவதுண்டு உண்மையில் இது, கடக்க வேண்டிய நிலைக்குத்துத் தூரத்தைச் சிறு சிறு தூரங்களாக ஏறிக் கடப்பதற்காகச் செய்யப்படும் ஒழுங்கு ஆகும். இவ்வாறு பிரிக்கப்பட்ட ஒரு பிரிவு நிலைக்குத்துத் தூரத்தை ஏற உருவாக்கிய அமைப்புப் *படி* எனப்படுகின்றது. எனவே படிக்கட்டு என்பது பல படிகள் கொண்ட ஒரு தொகுதி ஆகும்.
# படிக்கட்டு

## படிக்கட்டு வகைகள்

படிக்கட்டை அமைப்பதற்கான இடவசதி, அழகியல் நோக்கம், மற்றும் பலவற்றைக் கருத்தில் கொண்டு, படிக்கட்டுகள் பல்வேறு வடிவங்களில் அமைக்கப்படுவதுண்டு. நேர்ப் படிக்கட்டு (stright staircase), இடையில் திசைமாறும் படிக்கட்டுகள், வளைவான படிக்கட்டுகள் (curved staircase), சுருளிப் படிக்கட்டு (spiral staircase) எனப் படிக்கட்டுகள் பலவகையாக உள்ளன.
# படிக்கட்டு

## படிக்கட்டுக் கூறுகள்

படிக்கட்டு பல கூறுகளால் அமைந்தது. இவற்றிற் சில கூறுகள் படிக்கட்டுகள் அமைக்கப் பயன்படும் கட்டிடப் பொருள்கள் அல்லது அவற்றின் வடிவமைப்பைப் பொறுத்து இடம்பெறலாம் அல்லது இடம்பெறாமல் இருக்கலாம். ஆனாலும் பல கூறுகள் எல்லா வகையான படிக்கட்டுகளுக்கும் பொதுவாக அமைகின்றன. படிக்கட்டுகளின் கூறுகள் மற்றும் துணைக்கூறுகள் சில பற்றிய விபரங்கள் கீழே தரப்படுகின்றன.
# படிக்கட்டு

## படிக்கட்டுக் கூறுகள்

### படி

ஒரு படியில் ஒரு கிடைத்தள மேற்பரப்பும், ஒரு நிலைக்குத்து அல்லது ஏறத்தாழ நிலைக்குத்தான மேற்பரப்பும் காணப்படும். இவை முறையே **மிதி** (tread) என்றும், **ஏற்றி** (riser) என்றும் அழைக்கப்படுகின்றன. படிகளில் ஏறும்போது கால் வைத்து ஏறும் இடமே மிதி. இரண்டு மிதிகளுக்கு இடைப்பட்ட நிலைக்குத்துப் பகுதியே *ஏற்றி*. சில படிக்கட்டுகளில் இந்த ஏற்றிப் பகுதி மூடியிருக்கும். இவ்வாறிருக்கும் படிக்கட்டு மூடிய ஏற்றிப் படிக்கட்டு எனப்படும். சில படிக்கட்டுகளில், மிதிகள் தனித்தனியான பலகைகளாகக் காணப்பட, *ஏற்றிப்* பகுதி திறந்திருக்கும். இத்தகைய படிக்கட்டுகள் திறந்த ஏற்றிப் படிக்கட்டுகள் எனப்படுகின்றன.  
ஒரு படிக்கட்டில் இடம்பெறும் எல்லா மிதிகளும், அதேபோல எல்லா ஏற்றிகளும் சமனானவையாக இருக்கவேண்டும் என்பது பொதுவான விதியாகும். இது ஒரு குறிப்பிட்ட இசைவொழுங்கில் (rhythm) காலெடுத்து வைத்து நடப்பதை உறுதிப்படுத்தும், இல்லாவிடில் தடுக்கி விழ நேரிடும். *ஏற்றி* பொதுவாக 150 மில்லிமீட்டருக்கும் 200 மில்லிமீட்டருக்கும் இடைப்பட்ட அளவுடையதாக இருப்பது வழக்கம். ஏற்றியின் அளவின் அடிப்படையில் மிதியின் அளவைத் தீர்மானிப்பதற்கு சில சூத்திரங்கள் (formulas) பயன்படுத்தப்படுகின்றன. இவை ஏறும்போது வசதியாக இருக்கவேண்டும் என்பதைக் கருத்தில் கொண்டு உருவாக்கப்பட்டுள்ளன.  
இவை தவிரச் சில சமயங்களில், மிதி, ஏறுபடிக்கு வெளியே சிறிது நீண்டிருப்பதைக் காணமுடியும். இக்கூறு படிநுனி (nosing) எனப்படும். எல்லாப்படிகளிலும் படிநுனி இருப்பதில்லை.
# படிக்கட்டு

## ஏற்றம்

தொடர்ச்சியாக அமைந்திருக்கும் படிகளின் ஒரு தொகுதி **ஏற்றம்** (flight) எனப்படுகின்றது. கட்டிடங்களில் பொதுவான தளங்களுக்கிடையே அமையும் படிக்கட்டுகளில், படிகள் தொடர்ச்சியாக அமைவதில்லை. ஒன்றுக்கு மேற்பட்ட ஏற்றங்களாக வடிவமைக்கப்படுகின்றன. இதற்கு இரண்டு காரணங்கள் உள்ளன.  
1. ஒரு ஏற்றத்தில் ஒரு குறிப்பிட்ட எண்ணிக்கையான (பொதுவாக 14) படிகளுக்குமேல் அமைவதைக் கட்டிட ஒழுங்குவிதிகள் அனுமதிப்பது இல்லை. இதனால் குறிப்பிட்ட ஆகக் குறைந்த எண்ணிக்கையான படிகளுக்குமேல் அமைக்கும் தேவை ஏற்படும்போது ஒன்றுக்கு மேற்பட்ட ஏற்றங்கள் அமைக்கவேண்டி ஏற்படுகின்றது.  
1. படிக்கட்டுகளில் திசைமாற்றம் ஏற்படும்போதும் படிகள் தொடர்ச்சியாக ஒரே ஏற்றமாக அமைவது விரும்பப்படுவதில்லை. திசைமாறும் இடத்தில் புதிய ஏற்றம் உருவாக்கப்படுகின்றது.  
இவ்வாறு ஒன்றுக்கு மேற்பட்ட ஏற்றங்கள் அமையும்போது இரண்டு ஏற்றங்களுக்கு இடையே ஒரு அகன்ற படி போன்றதொரு பகுதி அமைகின்றது இது படிமேடை (landing) எனப்படும்.
# படிக்கட்டு

## தடுப்பு

படிக்கட்டில் ஏறும்போது விழுந்துவிடாமல் இருப்பதற்காக இரண்டு பக்கங்களிலும் தடுப்புக்கள் அமைப்பது வழக்கம். பொதுவாக இது ஏறத்தாழ ஒரு மீட்டர் வரை உயரமான தடுப்புச் சுவராகவோ (parapet), கந்தணியாகவோ (balustrade) கம்பித் தடுப்புகளாகவோ (railing) அல்லது வேறுவகை அமைப்புக்களாகவோ இருக்கலாம். இவற்றின் மேற்பகுதி பொதுவாகக் கைப்பிடிச் சட்டமாக அமைந்திருப்பது வழக்கம். தடுப்புகள் காங்கிறீற்று, மரம், இரும்பு, அலுமினியம், கண்ணாடி போன்ற பல்வேறு வகையான கட்டிடப்பொருட்களினால் அமைக்கப்படுகின்றன.
# 1861

**1861** (**MDCCCLXI**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.
# 1861

## நிகழ்வுகள்

- மார்ச் 17 - பிரான்சு உடன்படிக்கை அடிப்படையில் நைசு, சவோய் ஆகிய இடங்களைப் பெற்றுக் கொண்டு, இத்தாலிய இராச்சியத்தை உருவாக்கியது.
- மார்ச் 20 - ஆர்ஜெண்டீனாவின் மெண்டோசா நகரில் நிகந்த நிலநடுக்கம் அந்நகரை முற்றாக அழித்தது.
- ஜூலை - இலங்கையின் அரசமைப்பு அவையில் (Legislative Council) தமிழ் பிரதிநிதியாக சேர் முத்து குமாரசுவாமி தெரிவு செய்யப்பட்டார்.
- நவம்பர் 5 - ஆஸ்திரேலியாவில் மெல்பேர்னில் முதலாவது மெல்பேர்ண் கிண்ண குதிரைப் பந்தயப் போட்டி ஆரம்பமாயிற்று.
# 1861

## அறிவியல்

- கூழ்மங்களை ஆராயும் கூழ்ம வேதியியல் துறையை ஸ்காட்லாந்து நாட்டைச் சேர்ந்த தாமஸ் கிரஹாம் என்ற அறிஞர் அறிமுகப்படுத்தினார்.
# 1861

## இறப்புகள்

- மார்ச் 31 - ஹென்றி மார்ட்டின், யாழ்ப்பாணத் தமிழறிஞர், ஆசிரியர், கவிஞர்
# வார்ப்புரு:மற்றைய நாட்காட்டிகளில்

| கிரெகொரியின் நாட்காட்டி | }
*<span>}</span>* |
| --- | --- |
| திருவள்ளுவர் ஆண்டு |  |
| அப் ஊர்பி கொண்டிட்டா |  |
| அர்மீனிய நாட்காட்டி |  |
| சீன நாட்காட்டி | - |
| எபிரேய நாட்காட்டி | - |
| இந்து நாட்காட்டிகள்
- *விக்ரம் ஆண்டு*
- *சக ஆண்டு*
- *கலி யுகம்* | -
-
- |
| இரானிய நாட்காட்டி | - |
| இசுலாமிய நாட்காட்டி |  |
| சப்பானிய நாட்காட்டி |  |
| வட கொரிய நாட்காட்டி |  |
| ரூனிக் நாட்காட்டி |  |
| யூலியன் நாட்காட்டி |  |
| கொரிய நாட்காட்டி | } |
<noinclude></noinclude>
# திறந்த சமுதாயம்

**திறந்த சமுதாயம்** (*open society*) என்ற எண்ணக்கரு என்றி பெர்க்சன் என்பவரால் முன்வைக்கப்பட்டது. திறந்த சமுதாயத்தில் அரசு responsive and tolerant ஆகவும், அரசு அமைப்புகள் ஒளிவுமறைவற்றதாகவும் (transparent), எளிதில் மாற்றங்களை உள்வாங்கக் கூடியதாகவும் (flexible) இருத்தல் வேண்டும். அரசு எந்த வித இரகசியங்களைப் பேணாமலும், ஏகபோக தன்மையற்றதாகவும், அனைத்துத் தகவல்களும் அனைவரின் நம்பிக்கைக்கு உரியதாகவும் அமைய வேண்டும். அரசியல் உரிமைகளும் மனித உரிமைகளும் திறந்த சமுதாயத்தின் அடிப்படைகளாகும்.  
கார்ல் பொப்பர் தனது *The Open Society and Its Enemies* என்ற நூலில் தந்த வரைவிலக்கணப்படி திறந்த சமுதாயம் தனது தலைவர்களை வன்முறையற்று தேர்வு செய்யும் திறனைக் கொண்டிருக்கும் என்கிறார். மூடிய சமுதாயங்கள் வன்முறையற்ற தலைமை அல்லது அரசியல் மாற்றத்தை செய்யமுடியாதவையாகும். திறந்த சமுதாயங்களுக்கு மக்களாட்சி எடுத்துக்காட்டு ஆகும். மூடிய சமுதாயங்களுக்கு சர்வாதிகாரம் அல்லது ஏகபோக முடியாட்சி உதாரணங்கள் ஆகும்.  
கார்ல் பொப்பர் எப்படி அரசாள்வது சிறந்தது என்பது பற்றி இறுதியான, முழுமையான, தீர்க்கதரிசனமான அறிவை பெறுவது இயலாது என்பதால், எந்த ஓர் அரசும் அதன் அரசியலை மாற்றி அல்லது மாற்றங்களை அனுசரித்துப் போககூடியதாக இருத்தல் வேண்டும் என்கிறார். மேலும், திறந்த சமுதாயம் பன்முக தன்மையோடும் (pluralistic) பல்பண்பாட்டோடும் (multicultural) இருந்தாலே பிரச்சினைகளுக்குப் பல அணுகுமுறைகளை அலச வாய்ப்பளிக்கும்.
# விக்கிப்பீடியா:நாடுவாரியான பட்டியல்

தயவுசெய்து சொந்த நாடுவாரியாகவும், தற்பொழுது வசிக்கும் நாடுவாரியாகவும், உங்கள் பெயரைப் பட்டியலிலிடுங்கள்! உதாரணமாக, குமரன் இலங்கையிற் பிறந்து, கனடாவுக்கு இடம்பெயர்ந்திருந்தால், அவர் தன் பெயரை, இலங்கை, கனடா இரண்டு இடங்களிலும் சேர்த்துக்கொள்ளலாம்.  
:
:
:
:
:
:
:
: (உத்தியோகபூர்வமாக ஸ்பெயினின் ஒரு பகுதி)
:
:
:
:
:
:
:
: (ஸ்பெயின், அண்டோரா மற்றும் பிரான்ஸ் ஆகிய நாடுகளில் அடங்கியுள்ள பகுதிகள் சேர்ந்தவொரு பிரதேசம்)
:
: (சீனத் தலைநிலத்தின் எல்லாப் பகுதிகளும், ஹொங்கொங், மாக்கோ அல்லது தாய்வான் ஆகியவை உள்ளடங்கியது)
:
:
:
:
:
:
:
:
:
:
:
:
:
: (பிரான்ஸின் ஒரு வெளிநாட்டுப் பகுதி)
:ஹொங்கொங் (மக்கள் சீனக் குடியரசின் ஒரு விசேட நிர்வாகப் பிரதேசம்)
:
:இந்தியா
:
:
:
:
:
:
:
:
: (கொரியத் தீபகற்பத்தின் இரு பகுதிகளையும் உள்ளட்க்கியது, வட கொரியாவும், தென் கொரியாவும்)
:
:
:
:
:
:
:
:
:
:
:
:
:
:
:
:
:
:
:
: (ஐக்கிய அமெரிக்க நாடுகளின் ஒரு பொது நலவாயம்)
:
:
:
:
: (ஐக்கிய இராச்சியத்தின் ஒரு பகுதி)
:
:
:
:
:
:
:
:
:
:
:
:
:
:
:
:
:
: (ஐக்கிய இராச்சியத்தின் எல்லாப் பகுதிகளும் அடங்கியது: இங்கிலாந்து, ஸ்கொட்லாந்து, வட அயர்லாந்து, மற்றும் வேல்ஸ்)
:  
:*உங்கள் நாடு இந்தப் பட்டியலிலில்லாவிட்டால், சேர்த்துவிடவும்!*
# விக்கிப்பீடியா:முதற்பக்கம் இற்றைப்படுத்தல் ஒழுங்கமைவு

தமிழ் விக்கிப்பீடியாவின் முதற் பக்கம் தமிழ் விக்கிப்பீடியாவிலுள்ள பக்கங்களுள் மிக அதிகம் பார்வையிடப்படும் பக்கமாகும். இதில் பல பகுதிகளாகவும் பல முறைகளிலும் விக்கிப்பீடியாவின் உள்ளடக்கங்கள் காட்சிப்படுத்தப்படுகின்றன. இத்திட்டப் பக்கம் முதற்பக்கத்தை இற்றை படுத்துவோரின் உதவிக்காக அமைக்கப்பட்டுள்ளது.
# விக்கிப்பீடியா:முதற்பக்கம் இற்றைப்படுத்தல் ஒழுங்கமைவு

## முதற் பக்க வார்ப்புரு

முதல் பக்கத்தின் மாறும் உள்ளடக்கங்கள் வார்ப்புரு:Mainpage v2 என்ற வார்ப்புருவில் அமைந்துள்ளன. இவ்வார்ப்புரு, நிருவாகிகள் மட்டுமே தொகுக்கக் கூடியபடி காக்கப்பட்டுள்ளது (அதிகம் பார்வையிடக் கூடிய பக்கமாததால், முன்னெச்சரிக்கையாக பெரும்பான்மையான விக்கித் திட்டங்களில் இந்த வழமை உண்டு. இவ்வார்ப்புருவினுள் அமைந்துள்ள பிற வார்ப்புருக்களை (ஒவ்வொரு பகுதிக்கும் ஒரு வார்ப்புரு உள்ளது) கொண்டு இப்பக்கம் இற்றைப்படுத்தப்படுகிறது.  
சில பகுதிகள் மட்டும் Module:Main page பக்கத்தில் உள்ள லுவா மொழி நிரல் மூலம் தன்னியக்கமாக நகர்த்தப்படுகின்றன.  
பகுதிகளும் அவற்றின் வார்ப்புருக்களும்:  
- **முதற்பக்க கட்டுரைகள்** - வாரம் இரு கட்டுரைகள் காட்சிப்படுத்தப்படுகின்றன. **** என்ற வார்ப்புரு மூலம் வாரம் ஒரு முறை (ஞாயிற்றுக் கிழமைகளில்) இற்றைப்படுத்தப்படுகிறது.  
- **உங்களுக்குத் தெரியுமா** - வாரம் ஐந்து அல்லது ஆறு தகவல்கள் காட்சிப்படுத்தப்படுகின்றன. **** என்ற வார்ப்புரு மூலம் வாரம் ஒரு முறை (புதன் கிழமை) இற்றைப்படுத்தப்படுகிறது.  
- **செய்திகளில்** - வாரம் பல முறை இற்றைப்படுத்தப்படும் நடப்பு நிகழ்வுகள். **** என்ற வார்ப்புரு மூலம் இற்றைப்படுத்தபடுகிறது.  
- **விக்கிப்பீடியர் அறிமுகம்** - விக்கிப்பீடியாவுக்கு சிறப்பாகப் பணியாற்றிவரும் தன்னார்வலர்களைக் காட்சிப்படுத்தும் பகுதி. இரண்டு வாரங்களுக்கு ஒரு முறை **** என்ற வார்ப்புருவின் மூலம் இற்றைப்படுத்தபடுகிறது.  
- **இன்றைய நாளில்** - ஒவ்வொரு நாளும் தன்னியக்கமாக அந்நாளில் நடந்த முக்கிய நிகழ்வுகள் காட்சிப்படுத்தப் படுகின்றன. **** என்ற வார்ப்புரு தினம் மாற்றப்படுவதன் மூலம் இற்றைப்படுத்தப்படுகிறது.  
- ** சிறப்புப் படம்** - வாரம் இரண்டு படங்கள் காட்சிப்படுத்தப்படுகின்றன. **** என்ற வார்ப்புரு மூலம் வாரம் இரு முறை (புதன் மற்றும் ஞாயிற்றுக் கிழமைகளில்) இற்றைப்படுத்தப்படுகிறது.  
- **முதற்பக்க வார்ப்புரு** - தொடர்புடைய பல கட்டுரைகளை ஒன்றிணைக்கும் வார்ப்புரு ஒன்று காட்சிபடுத்தப்படுகிறது. **** மூலம் வாரம் ஒரு முறை இற்றைப்படுத்தப்படுகிறது.  
- **முதற்பக்க வலைவாசல்** - வலைவாசல் ஒன்று காட்சிப்படுத்தப்படுகிறது.  
- '''தொடர் கட்டுரைப் போட்டி - கட்டுரைப் போட்டி தொடர்பான அறிவிப்புகள்
# விக்கிப்பீடியா:முதற்பக்கம் இற்றைப்படுத்தல் ஒழுங்கமைவு

## பரிந்துரைப் பக்கங்கள்

முதற்பக்கத்தில் உள்ள பல பகுதிகளுக்கு உள்ளடக்கங்களை பரிந்துரை செய்ய பின்வரும் பக்கங்களுக்கு செல்லுங்கள்:  
- முதற்பக்க கட்டுரைகள் - விக்கிப்பீடியா:முதற்பக்கக் கட்டுரைகள் பரிந்துரைப்பு
- உங்களுக்குத் தெரியுமா - விக்கிப்பீடியா:உங்களுக்குத் தெரியுமா/பரிந்துரைகள்
- சிறப்புப் படம் - விக்கிப்பீடியா:இன்றைய சிறப்புப் படம்/பரிந்துரைகள்
# விக்கிப்பீடியா:முதற்பக்கம் இற்றைப்படுத்தல் ஒழுங்கமைவு

## தற்போதைய பராமரிப்பாளர்கள்

தற்சமயம் (2017) முதற்பக்க ஒழுங்கமைப்பு / பராமரிப்பு பணிகளில் ஈடுபட்டு வரும் பயனர்கள்:  
;முதற்பக்க கட்டுரைகள்:  
;உங்களுக்குத் தெரியுமா:  
;சிறப்புப் படம்:  
;இன்றைய நாளில், நடப்பு நிகழ்வுகள்:  
;முதற்பக்க வார்ப்புரு, முதற்பக்க வலைவாசல்:  
;விக்கிப்பீடியர் அறிமுகம்:
# விக்கிப்பீடியா:முதற்பக்கம் இற்றைப்படுத்தல் ஒழுங்கமைவு

## வார்ப்புருக்கள்

முதற் பக்கத்தில் இடம் பெறும் கட்டுரைகளுக்கு பேச்சுப் பக்கத்தில் இடவேண்டிய வார்ப்புரு:  
முதற் பக்கத்தில் இடம் பெறும் படங்களுக்கு பேச்சுப் பக்கத்தில் இடவேண்டிய வார்ப்புரு:  
முதற் பக்க கட்டுரையின் முக்கிய பங்களிப்பாளர்களது பேச்சுப் பக்கத்தில் இட வேண்டிய வார்ப்புரு  
(அளபுருக்கள்: கட்டுரை பெயர், மாதம் தேதி, ஆண்டு)  
முதற் பக்கத்தில் இடம் பெறும் உங்களுக்குத் தெரியுமா? தகவல்களுக்குரிய கட்டுரையின் பேச்சுப் பக்கத்தில் இடவேண்டிய வார்ப்புரு:  
(அளபுருக்கள்: மாதம் தேதி, ஆண்டு, இடம்பெற்ற தகவல்)  
முதற் பக்கத்தில் இடம் பெறும் உங்களுக்குத் தெரியுமா? தகவல்களுக்குரிய கட்டுரையைத் தொடங்கிய பயனரின் பேச்சுப் பக்கத்தில் இட வேண்டிய வார்ப்புரு:  
(அளபுருக்கள்: கட்டுரை பெயர், மாதம் தேதி, ஆண்டு)  
முதற் பக்கத்தில் இடம்பெறும் இன்றைய நாளில் தகவல்களுக்குரிய கட்டுரையின் பேச்சுப் பக்கத்தில் இடவேண்டிய வார்ப்புரு:  
(அளபுருக்கள்: மாதம் தேதி)  
முதற் பக்கத்தில் இடம்பெறும் வார்ப்புருக்களின் பேச்சுப் பக்கத்தில் இடவேண்டிய வார்ப்புரு:  
(அளபுருக்கள்: தேதி-மாதம்-ஆண்டு, மேல் சுட்டியுள்ளது போல் பயன்படுத்தினால், இவை தானாக சேர்க்கப்படும்)
# விக்கிப்பீடியா:முதற்பக்கம் இற்றைப்படுத்தல் ஒழுங்கமைவு

## பயனுள்ள சுட்டிகள்

- முதற் பக்கம்
- விக்கிப்பீடியா பேச்சு:முதற்பக்கக் கட்டுரைகள்
- விக்கிப்பீடியா:சிறப்புக் கட்டுரைகள், (விக்கிப்பீடியா:சிறப்புக் கட்டுரைகள் நியமனம்)
- விக்கிப்பீடியா:இந்த வாரக் கூட்டு முயற்சி
- விக்கிப்பீடியா:தகவல் காத்திருப்பு வரிசை
- :
- [[விக்கிப்பீடியா:ஊடகக் காத்திருப்பு வரிசை
# மரம் (கட்டிடப் பொருள்)

பெரிய, பல்லாண்டுத் தாவர வகைகளுள் ஒரு வகை *மரம்* எனப்படுகிறது. முதிர்ந்த மரங்கள் குற்றிகளாகவோ (*logs*), அறுக்கப்பட்டுப் பலகைகள், அல்லது வேறு வடிவிலோ மிகப் பழங்காலம் முதலே கட்டிடங்கள் மற்றும் அமைப்புக்களை உருவாக்குவதற்காகப் பயன்பட்டு வருகின்றன. உயிருடனிருக்கும் மரவகையைச் சேர்ந்த தாவரத்தைக் குறிக்கவும், வெட்டப்பட்டுக் கட்டிடங்களில் பயன்படுத்துவதற்காகத் தயார் செய்யப்பட்ட கட்டிடப் பொருளைக் குறிக்கவும், மரம் என்ற ஒரே சொல்லே வழக்கில் உள்ளது. **மரம் (கட்டிடப் பொருள்)** எனும் இக் கட்டுரை, மரத்தைக் கட்டிடப் பொருளாக எடுத்து விளக்குகிறது.
# மரம் (கட்டிடப் பொருள்)

## கட்டிடப் பொருளாக மரத்தின் வரலாறு

மரம், விரைவில் அழிந்து விடக்கூடிய ஒரு பொருள். மரத்தினால் கட்டப்பட்ட கட்டிடங்கள் நீண்ட காலம் நிலைத்திருப்பது சாத்தியமில்லை. இதன் காரணமாக மிகப் பழையகால மரக் கட்டிடங்கள் எதுவும் இன்றுவரை நிலைத்திருக்கவில்லை. எனினும், தொல்பொருளாய்வு, இலக்கியம், மற்றும் பழங்காலக் கட்டிடக்கலை எழுத்தாக்கங்கள் என்பவற்றினூடாக, பல ஆயிரம் ஆண்டுகளாகவே மரம் கட்டிடப் பொருளாகப் பயன்பட்டுவருவதை அறிய முடிகின்றது.  
ஆரம்பகாலத்தில் மரம், குற்றிகளாகச் செப்பனிடப்படாத வடிவிலேயே பயன்படுத்தப்பட்டன. காலப் போக்கில், ஒழுங்கான வடிவத்திலும், தேவையான அளவுகளிலும் மரங்களை அரிந்து பயன்படுத்தும் தொழில் நுட்பங்கள் உருவாயின. மரம் ஒரு சிறந்த கட்டிடப் பொருளாயினும், அது தொடர்பிலும் சில வரையறைகள் உள்ளன. தொழில்நுட்ப ரீதியான வரையறைகள், பொருளாதார ரீதியான வரையறைகள், சூழலியல் தொடர்பான வரையறைகள், என்பவற்றினால் விளையக்கூடிய பிரச்சினைகளைத் தீர்க்கும் முயற்சியில், செய்முறை மர உற்பத்திகள் (*processed wood products*) விருத்தி செய்யப்பட்டன. ஒட்டுப்பலகை (*plywood*), நார்ப்பலகை (*fibre board*), சிம்புப்பலகை (chip board) என்பன இவற்றுட் சில. அண்மைக் காலங்களில், அடுக்குத்தகட்டு மரக் கட்டுமானக் கூறுகள் (*laminated wood components*) பரவலாகப் பயன்படுத்தப்படுகின்றன.
# ஒட்டுப்பலகை

மெல்லியதாகச் சீவி எடுக்கப்படுகின்ற மரத்தகடுகளை உரிய வகையில் ஒன்றின் மேலொன்று அடுக்கடுக்காக ஒட்டி உருவாக்கப்படுவதே **ஒட்டுப்பலகை** ஆகும். இது ஒருவகைக் கூட்டு மரப் (composite wood) பலகை. உலகில் முதன்முதலில் உருவாக்கப்பட்ட கூட்டு மரப் பலகை இதுவே எனலாம்.
# ஒட்டுப்பலகை

## ஒட்டுப்பலகை வகைகள்

பல்வேறு பயன்பாட்டுத் தேவைகளைக் கருத்திற் கொண்டு பலவகையான ஒட்டுப்பலகைகள் தயாரிக்கப்படுகின்றன. மென்மர (Softwood) ஒட்டுப்பலகைகள் பொதுவாக, டக்ளஸ் பர் (Douglas fir), ஸ்புரூஸ், பைன் (pine), பர் (fir) போன்ற மரவகைகளிலிருந்து உற்பத்தி செய்யப்படுகின்றது. இவ்வகை ஒட்டுப்பலகை, கட்டுமானம் மற்றும் தொழிற்துறைகளில் பெருமளவு பயன்படுத்தப்படுகின்றது. அலங்கார ஒட்டுப்பலகைகள் பொதுவாக மேற்பரப்பில் வன்மர (hardwood) மென்தகடுகள் ஒட்டப்பட்டுத் தயாரிக்கப்படுகின்றன. இதற்காக சிவப்பு ஓக், பர்ச், மேப்பல், மகோகனி போன்ற பலவகையான வன்மர வகைகள் பயன்படுகின்றன.  
பொதுவான ஒட்டுப்பலகை விலை குறைந்த பீனோல் போமல்டிகைட்டுப் பசையினால் ஒட்டப்பட்டுத் தயாரிக்கப்படுகின்றது. நீர்ப்பற்றுள்ள இடங்களில் நிலைத்து நிற்கும் தன்மை இதற்குக் கிடையாது இதனால் இவ்வகை ஒட்டுப்பலகை கட்டிடங்களுள் உலர்வான பகுதிகளில் மட்டுமே பயன்படுத்தப்படக்கூடியது. நீர்ப்பற்றான இடங்களில் பயன்படக்கூடிய ஒட்டுப்பலகைகளும் தயாரிக்கப்படுகின்றன. இவற்றில் நீர்ப்பற்றைத் தாக்குப்பிடிக்கக்கூடிய பசைகள் பயன்படுகின்றன. இவ்வகைப் பசைகள், நீப்பற்றினால் ஒட்டு விலகுவதைத் தடுப்பதுடன், உயர்ந்த ஈரப்பதன் கொண்ட சூழலில் ஒட்டுப்பலகையின் வலு குறையாமலும் பாதுகாக்கின்றது.
# ஒட்டுப்பலகை

## உற்பத்தி

ஒட்டுப்பலகை உற்பத்திக்கு அளவிற் பெரிய நேரானதும், ஒழுங்கானதுமான வடிவம் கொண்ட மரக்குற்றிகள் பயன்படுகின்றன. இவற்றை இயந்திரங்களிலிட்டுக் கூரான கத்திமுனைகளுக்கு முன் சுழற்றுவதன் மூலம் அல்லது வேறு முறையில் மரத்தகடுகளாக உரித்து எடுக்கப்படுகின்றன. இது தேவையான அளவுகளில் வெட்டப்பட்டு, ஒன்றுடனொன்று ஒட்டி ஒட்டுப்பலகைகள் உற்பத்திசெய்யப்படுகின்றன. ஒட்டும்போது அடுத்தடுத்துள்ள தகடுகள் அவற்றின் இழையின் திசைகள் ஒன்றுக்கொன்று செங்குத்தாக இருக்குமாறு வைக்கப்படும்.  
ஒட்டுப்பலகைகளை உருவாக்கும் மரமென்தகடுகள் பொதுவாக 1/8 அங்குலங்கள் தடிப்புக் கொண்டவை. ஒட்டுப்பலகைகள் மூன்று, ஐந்து, ஏழு என ஒற்றை எண்ணிக்கை கொண்ட தகடுகளை ஒட்டித் தயாரிக்கப்படுகின்றன.
# கந்தணி

**கந்தணி** (Baluster) என்பது, படிக்கட்டுகள், மாடங்கள் (balcony), மேல் முற்றங்கள் (terrace) போன்றவற்றின் விளிம்புகளில் பாதுகாப்புக்காக அமைக்கப்படும் ஒரு குட்டையான தடுப்பைக் குறிக்கும். இச்சொல் *கந்து* + *அணி* என இரு சொற்கள் இணைந்து அமைந்தது. இங்கே *கந்து* என்பது குட்டையான ஒரு கம்பம் அல்லது தூணைக் குறிக்க, *அணி* வரிசையாக அமைந்தது எனப் பொருள் படுகிறது. எனவே **கந்தணி** குட்டைத் தூண்களின் வரிசை எனப்பொருள்படும். இச்சொல் "balustrade" என்னும் ஆங்கிலச் சொல்லின் சொல்வரலாற்றைக் கருத்தில் கொண்டு உருவாக்கப்பட்ட தமிழ்ச்சொல் ஆகும்.  
கந்தணி என்பது வரிசையாக அமைந்த **கந்து** எனப்படும் குட்டைத் தூண்களையும் அவற்றின் மீது தாங்கப்படுகின்ற சட்டம் ஒன்றையும் ஒருங்கே குறிக்கப் பயன்படுகிறது. இது, மரம், காங்கிறீற்று, உலோகம், பிளாஸ்டிக்கு போன்ற பல வகைப் பொருட்களால் உருவாக்கப்படுகின்றது.
# தமிழ்நாடு அறிவியல் தொழில்நுட்ப பேரவை

**தமிழ் நாடு அறிவியல் தொழில்நுட்பப் பேரவை (Tamilnadu State Council for Science and Technology)** தமிழ்நாட்டு அறிவியல் ஆராய்ச்சி தேவைகளை நிவர்த்தி செய்வதற்காகவும் கட்டமைப்பை மேம்படுத்துவதற்கும் 1984ம் ஆண்டு துவக்கப்பட்ட ஓர் அரச நிறுவனம் ஆகும். இந் நிறுவனம தமிழ் நாட்டு பிரச்சினைகளை நோக்கி திட்டங்களையும் ஆராய்ச்சிகளையும் நடாத்துகின்றது. இந்நிறுவனம் மாணவர்கள்களால் மேற்கொள்ளப்படும் திட்டங்ககளையும் ஊக்குவிக்கின்றது.
# திறந்த கட்டற்ற ஆக்கங்கள் பட்டியல்

## திறந்த கட்டற்ற ஆக்கங்கள் பட்டியல்

- மென்பொருள்
- வன்பொருள் வடிவமைப்பு
- இசை, பாட்டு
- ஓவியம், துண்டுப் படங்கள்
- புகைப்படம்
- குறும்படம்
- கதை, கவிதை, கட்டுரை, இலக்கியம்
- கலைக்களஞ்சியம்
- செய்தி
- பாடப்புத்தகங்கள், பாடத்திட்டங்கள்
- விளையாட்டுக்கள்
- சமையல், மருத்துவம் குறிப்புகள்
# திறந்த கட்டற்ற ஆக்கங்கள் பட்டியல்

## கட்டற்ற படிமம்

பயன்படுத்த, நகலெடுக்க, திருத்த, அச்சிட, விநியோகிக்க அனைவருக்கும் அளிப்புரிமை தரப்பட்ட படிமங்கள் **கட்டற்ற படிமங்கள்** ஆகும். பொதுவாக இவை கட்டணமும் அற்று இலக்கமியல் வடிவில் கிடைக்கும் படிமங்களையே சிறப்பாக குறிக்கும். கட்டற்ற படிமங்களை பதிப்புரிமை கொண்ட படிமங்களுடன் ஒப்பிட்டு வேறுபடுத்தலாம்.
# அல்லைப்பிட்டி

**அல்லைப்பிட்டி** (*Allaippiddy*) இலங்கையின் யாழ்ப்பாண மாவட்டத்தின் தென் மேற்கில்உள்ள வேலணைத்தீவில் (லைடன் தீவில் / Leyden) உள்ள ஒரு கிராமம் ஆகும்.
# அல்லைப்பிட்டி

## இங்குள்ள கோயில்கள்

- அல்லைப்பிட்டி கிழக்கு வைரவர் ஆலயம்
- ஐயனார் ஆலயம்
- கறண்டப்பாய் (கரந்தப்பாய்) ஸ்ரீ முருகன் ஆலயம்
- அல்லைப்பிட்டிச் சந்தி வைரவர் ஆலயம்
- கார்மேல் அன்னை தேவாலயம்(உத்தரிய மாதா தேவாலயம்)
- இனிச்ச புளியடி முருகன் ஆலயம்
- சஞ்சுவானியார் ஆலயம் (புனித யுவானியார் தேவாலயம்)
- புனித பிலிப்பு நேரியார் ஆலயம்
- சிந்தாமணிப் பிள்ளையார் (சருகுப் பிள்ளையார்) ஆலயம்.
- மூன்றுமுடி கருமாரி அம்மன் ஆலயம்
- புனித அந்தோனியார் ஆலயம்
# அல்லைப்பிட்டி

## பாடசாலைகள்

- அல்லைப்பிட்டி பராசக்திவித்தியாலயம்
- அல்லைப்பிட்டி ரோமன் கத்தோலிக்கத் தமிழ்க் கலவன் வித்தியாலயம்
# குறும்பொருளியல்

**குறும்பொருளியல்** (*microeconomics*) ஒர் சமூகவிஞ்ஞானமாகும். பொருளாதார நடவடிக்கை பற்றியும் அதற்கான காரணங்களயும் இது ஆராய்கின்றது. அத்துடன் உற்பத்தி, வருமானம், விநியோகம் என்பனவும், தனிநபர் மற்றும் நிறுவனங்களின் பொருளாதார நடத்தையும் இதன் ஆய்வுப் பரப்பினுள் அடங்கும்.
# குறும்பொருளியல்

#### குறும்பொருளியல் அடிப்படைக்கருத்துகள்

நெகிழ்ச்சி, நுகர்வோன் மிகை
# குறும்பொருளியல்

#### நுகர்வு கோட்பாடு

இணைபயன் வளையீ, பயன்பாடு, எல்லைப்பயன்பாடு, வருமானம்
# குறும்பொருளியல்

#### உற்பத்தி,விலை கோட்பாடு

Production theory basics,
உற்பத்திக்காரணிகள், உற்பத்திசாத்திய வளையீ,
உற்பத்திச் சார்புகள், விலை பேதப்படுத்தல்,
# குறும்பொருளியல்

#### Industrial organization

நிறைவுப்போட்டி, தனியுரிமைப்போட்டி, தனியுரிமை, இருவருரிமை
# மண்கும்பான்

**மண்கும்பான்** (*Mankumban*) என்பது இலங்கையின் யாழ்ப்பாண மாவட்டத்தின் தெற்கே உள்ள லைடன் தீவில் உள்ள ஒரு சிற்றூராகும். கடல் மட்டத்திலிருந்து இந்த ஊர் 3 மீட்டர் உயரத்தில் உள்ளதாக மதிப்பிடப்பட்டுள்ளது.
# மண்கும்பான்

## அமைவிடம்

மண்கும்பான் யாழ்ப்பாணத்திற்கு தென்மேற்கே 20 கி.மீ. தொலைவிலும், நாட்டின் தலைநகரான கொழும்புக்குத் தெற்கே 400 கி.மீ. தொலைவிலும் உள்ளது. அருகில் உள்ள வானூர்தி நிலையம் காங்கேசன்துறை வானூர்தி நிலையம் (IATA: JAF) மண்கும்பானில் இருந்து 30 கி.மீ தொலைவில் உள்ளது.
# மண்கும்பான்

## ஆலயங்கள்

- மண்கும்பான் வெள்ளைப்புற்றடி வீரகத்தி விநாயகர் கோயில்
- மண்கும்பான் முருகமூர்த்தி கோவில்
- மண்கும்பான் சிவகாமி அம்மன் கோயில்
- மண்கும்பான் பெரியபுலம் முத்துமாரி அம்மன் (*கறுப்பாத்தி அம்மன்* அல்லது *கறுப்பாச்சி அம்மன்*) கோயில்
- மண்கும்பான் புளியடி ஞானவைரவர் அலயம்
# காரைதீவு

**காரைதீவு** (*Kaaraitivu*) இலங்கையின் பாரம்பரிய தமிழர் நிலமாகும். இப்பெயரை உடைய ஊர்கள் இலங்கையின் வடக்கு, கிழக்கு, மேற்கு என தமிழர்கள் செறிந்து வாழ்கின்ற மூன்று பிரதேசங்களிலும் உண்டு.  
அவை பின்வருமாறு:
- காரைதீவு (அம்பாறை) - அம்பாறை மாவட்டத்தின் கிழக்குக் கரையோரமாய் அமைந்துள்ள ஒரு கிராமம்.
- காரைதீவு (யாழ்ப்பாணம்) - யாழ்ப்பாண மாவட்டத்தின் தென் மேற்குப் பகுதியில் அமைந்துள்ள சப்த தீவுகளில் ஒரு தீவு ஆகும்.
- காரைதீவு (புத்தளம்) - புத்தளம் மாவட்டத்தின் மேற்குக் கரையோரமாய் அமைந்துள்ள ஒரு தீவு ஆகும். இத்தீவு தற்போது கரைத்தீவு என்று அழைக்கப்படுகின்றது.  
- காரைதீவு பிரதேச செயலாளர் பிரிவு
# அனலைதீவு

**அனலைதீவு** (*Analaitivu*) இலங்கையின் யாழ்ப்பாண மாவட்டத்தின் தென் மேற்குப் பகுதியில் அமைந்துள்ள சப்த தீவுகளில் ஒரு தீவாகும். கந்தபுராண கலாச்சார காலத்தில் கோமேதகம் என்றும், காலனித்துவ காலத்தில் சைவமணித்தீவு என்ற காரணப்பெயரும், போர்த்துக்கேயர் ஆட்சிக்காலத்தில் டொனா கிளாரா என்றும், ஒல்லாந்தர் ஆட்சிக்காலத்தில் *Annelletivoe* அல்லது *Rotterdam* என்றும் அழைக்கப்பட்டிருக்கின்றது.
# அனலைதீவு

## கோயில்கள்

இத்தீவிலே பல கோயில்கள் அமைந்துள்ளன.  
- முதலாம் வட்டாரம்
- அனலைதீவு வைத்தியசாலை ஞானவைரவர் கோயில்
- அனலைதீவு வேம்படி வைரவர் ஆலயம்
- இரண்டாம் வட்டாரம்
- பத்திரகாளியம்மன் கோயில்
- துறைமுகம் கௌரி அம்பாள் (கோட்டை மாதா) கோயில் (போர்த்துக்கேயர் சிதைத்த கோயில்களில் ஒன்று)
- மூன்றாம் வட்டாரம்
- வீரபத்திரர் கோயில்
- நான்காம் வட்டாரம்
- அனலைதீவு வடலூர் வடலிக்குளம் ஸ்ரீ ஞானவைரவர் ஆலயம்
- வடலூர் இராஜராஜேஸ்வரி அம்பாள் (கண்ணகை) கோயில்
- ஐந்தாம் வட்டாரம்
- ஹரிஹர புத்திர ஐயனார் கோயில்
- பெரியபுலம் சங்கரநாதர் மகாகணபதிப் பிள்ளையார் கோயில்
- அனலைதீவு மத்தி ஶ்ரீ அரசம்புலம் ஊடுமுருகமூர்த்தி ஆலயம் (அனலைதீவின் முதலாவது இந்து ஆலயம்)
- அனலைதீவு மேற்கு ஸ்ரீ மகாவிஷ்ணு (வல்லியப்பர்) ஆலயம்
- அனலைதீவு பந்தவைரவர் ஆலயம்
- வேளாங்கன்னி மாதா கோயில் (ஒரேயொரு ரோமன் கத்தோலிக்க ஆலயம் -after 1985 )
- ஆறாம் வட்டாரம்
- அனலைதீவு தெற்கு சங்கரநாதர் முருகமூர்த்தி கோயில்
- எழுவடிவயல் எழுமங்கை நாச்சிமார் (மனோன்மணி அம்பாள்) கோயில்
- அனலைதீவு தெற்கு கொம்மாசல்லி ஞானவைரவர் ஆலயம்
- ஏழாம் வட்டாரம்
- புளியந்தீவு நாகேஸ்வரன் கோயில் (ஒல்லாந்தர் காலத்திற்கு முற்பட்டது)
# அனலைதீவு

## பாடசாலைகள்

- அனலைதீவு தெற்கு அரசினர் தமிழ்க் கலவன் பாடசாலை
- அனலைதீவு வடக்கு அரசினர் தமிழ்க் கலவன் பாடசாலை
- அனலைதீவு சதாசிவ மகா வித்தியாலயம்
# அனலைதீவு

## அலுவலகங்கள்

- கிராம சேவையாளர் வடக்கு அலுவலகம் J/37 (Ward No- 1,2,3,4)
- கிராம சேவையாளர் தெற்கு அலுவலகம் J/38 (Ward No- 5,6,7)
- அஞ்சல் அலுவலகம்
- பிரதேச சபை உப அலுவலகம்- ஊர்காவற்துறை
# அனலைதீவு

## சங்கங்கள்

- அனலைதீவு பலநோக்கு கூட்டுறவுச் சங்கம்
- அனலைதீவு விவசாயிகள் சங்கம்
- அனலைதீவு மீனவர் கூட்டுறவுச் சங்கம்
- அனலைதீவு பனை தென்னை வள அபிவிருத்தி கூட்டுறவுச் சங்கம்
# அனலைதீவு

## விளையாட்டுக் கழகங்கள்

- லக்கி ஸ்ரார் விளையாட்டுக் கழகம்
- அருணோதயா விளையாட்டுக் கழகம்
- மணிகண்டன் விளையாட்டுக் கழகம்
# அனலைதீவு

## ஊர்ப் பெரியவர்கள்

- அருணாசலம் சின்னப்பா, ஆசிரியர்
# அனலைதீவு

## துணை நூல்கள்

- கா. சிவத்தம்பி. (2000). *யாழ்ப்பாணம்: சமூகம், பண்பாடு, கருத்துநிலை*. கொழும்பு: குமரன் புத்தக நிலையம்.
- சதாசிவம் சேவியர். (1997). *சப்த தீவு*. சென்னை: ஏஷியன் அச்சகம்.
- செந்தி செல்லையா (தொகுத்த.). (2001). *பிறந்த மண்ணில் பெற்ற சுகந்தம்*. சென்னை: மணிமோகலை பிரசுரம்.
- சு. சிவநாயகமூர்த்தி. (2003). *நெடுந்தீவு மக்களும் வரலாறும்*. ரொறன்ரோ, கனடா.
- இ. பாலசுந்தரம். (2002). *இடப்பெயர் ஆய்வு: யாழ்ப்பாண மாவட்டம்*. ரொறன்ரோ: தமிழர் செந்தாமரை.
# எழுவைதீவு

## மக்கள்தொகை

எழுவைதீவில் 2012ஆம் ஆண்டு மக்கள்தொகை கணக்கெடுப்பின்படி 555 பேர் வசித்தனர்.
# எழுவைதீவு

## பாடசாலைகள்

- எழுவைதீவு முருகவேள் வித்தியாலயம்
- எழுவைதீவு றோமன் கத்தோலிக்க தமிழ்க் கலவன் வித்தியாலயம்
# எழுவைதீவு

## ஆலயங்கள்

அவை வருமாறு:
- எழுவைதீவு முத்தன்காடு முருகமூர்த்தி ஆலயம் (ஈழத்துத் திருச்செந்தூர்)
- எழுவைதீவு வடக்கு ஆலவிருட்ஷம் ஞானவீரபத்திரர் ஆலயம்
- எழுவைதீவு ஏழுபங்கு சடைவைரவர் ஆலயம்
- எழுவைதீவு புனித தோமையார் ஆலயம்
# எழுவைதீவு

## துணை நூல்கள்

- கா. சிவத்தம்பி. (2000). *யாழ்ப்பாணம்: சமூகம், பண்பாடு, கருத்துநிலை*. கொழும்பு: குமரன் புத்தக நிலையம்.
- சதாசிவம் சேவியர். (1997). *சப்த தீவு*. சென்னை: ஏஷியன் அச்சகம்.
- செந்தி செல்லையா (தொகுப்பாசிரியர்) (2001). *பிறந்த மண்ணில் பெற்ற சுகந்தம்*. சென்னை: மணிமோகலை பிரசுரம்.
- இ. பாலசுந்தரம். (2002). *இடப்பெயர் ஆய்வு: யாழ்ப்பாண மாவட்டம்*. ரொறன்ரோ: தமிழர் செந்தாமரை.
# மண்டைதீவு

**மண்டைதீவு (Mandathivu)** இலங்கையின் யாழ்ப்பாண மாவட்டத்தின் தென்மேற்குப் பகுதியில் அமைந்துள்ள சப்த தீவுகளில் ஒரு தீவாகும். யாழ் நகருக்கு அண்மையில் அமைந்துள்ள தீவு. யாழ் குடாநாட்டில் உள்ள 8 தீவுகளில் (ஏழு தீவு என்பது தவறானது) ஒன்றாகும். இங்கு முக்கிய தொழிலாக மீன்பிடித்தலும் விவசாயமும் காணப்படுகிறது. கிட்டத்தட்ட அங்குள்ள அனைவருமே வயல் நிலங்களுக்கு உரித்துடையவர்களாக காணப்படுகின்றனர்.  
மண்டைதீவு புனித இராயப்பர் தேவாலயம் இங்குள்ள கத்தோலிக்கர்களின் வணக்கத்தலமாகும். மண்டைதீவின் மத்தியில் அமைந்துள்ள இந்த ஆலயம், போர்க்காலத்தில் இராணுவ முகாமாக மாற்றப்பட்டிருந்தது. இதனால் இங்கு வழிபாடும் தடைப்பட்டிருந்தது. வருடந்தோறும் ஆனி மாதம் இத் தேவாலயத்தில் சிறப்பு வழிபாடுகள் நடைபெற்று வருகின்றன.  
மண்டைதீவு சைவ மக்களுடைய ஆலயமாக திருவெண்காடு பிள்ளையார் கோயில் உள்ளது. இங்கு தேர் திருவிழா போன்ற சிறப்பு சைவ விழாக்கள் ஆண்டுதோறும் நடைபெறுகின்றன. முகப்புவயல் அருள்மிகு சிவசுப்பிரமணிய சுவாமி கோவில் தெற்குப் பகுதியில் அமைந்துள்ளது. இங்கு தேர் திருவிழா, சூரன் போர் போன்ற சிறப்பு சைவ விழாக்கள் ஆண்டுதோறும் நடைபெறுகின்றன.  
மிக அழகிய கடற்கரைகளும் செல்வச்செழிப்பான வயல் நிலங்களையும் கம நிலங்களையும் தங்களுடைய தேவைகளை தாங்களே நிறைவு செய்த மக்களையும் கொண்டிருந்த மண்டைதீவு போர்ச்சூழல் காரணமாக விடுதலைப்புலிகளுக்கும் சிறிலங்கா இராணுவத்திற்கும் இடையில் அடிக்கடி கைமாறிக் கொண்டேயிருந்தது. யாழ் நகருக்கும் கடலுக்கும் நடுவே அமைந்திருந்ததினால் போர்க்காலத்தில் கேந்திர முக்கியத்துவம் வாய்ந்த இடமாக மண்டைதீவு இருந்தது. கடும் வெய்யில் மற்றும் வறட்சியான காலநிலை இருந்தாலும், கல்விச் செல்வம் நிறைந்த குடிமக்களைக் கொண்டிருந்தது. மண்டைதீவு மக்கள் ஆசிரியத்தொழிலிலும் குறிப்பிட்ட வியாபாரத்திலும் சிறந்து விளங்கினர். எனினும் பிற்காலத்தில் மக்கள் பல பகுதிகளுக்கும் பரவிச்சென்றபடியால் அங்குள்ள மக்களின் எண்ணிக்கை கனிசமான அளவு குறைந்துள்ளது.  
மண்டைதீவில் 3 பாடசாலைகள் இருக்கின்றன. மண்டைதீவு மகாவித்தியாயலம் பிள்ளையார் கோயிலுக்கு அருகில் அமைந்துள்ள பெரிய பாடசாலையாகும். மண்டைதீவு றோமன் கத்தோலிக்க தமிழ் கலவன் பாடசாலையும் கார்த்திகேய வித்தியாசாலையும் கிழக்குப் பகுதியில் அமைந்துள்ளன.  
மண்டைதீவில் நன்னீர் வளம் மிகக் குறைவாகவே உள்ளது. தீவின் சில பகுதிகளில் மட்டும் நன்னீர்க் கிணறுகள் உள்ளன. கடல் நீர் நிலத்தின் கீழாக நிலப்பரப்பிற்குள் ஊடுருவுவதே இதற்கான காரணமாகும்.  
மண்டைதீவில் மூலிகைகள் அதிகமாக காணப்படுகின்றன. இதனால் சமாதான சூழ்நிலை நிலவிய முன்னைய காலங்களில் யாழ் மாவட்ட கல்லூரிகளின் உயர்தர வகுப்பு மாணவர்கள் இங்கு வந்து தாவரவியல் தொடர்பான ஆராய்சசிகளை மேற்கொள்வதுண்டு.  
**மண்டைதீவுப் படுகொலைகள்**
பெரிய அளவில் இராணுவத்தால் படுகொலைகள் 2 தடவைகள் நடந்துள்ளன. இதில் ஒன்று 1986ம் ஆண்டு ஆனி மாதம் பத்தாம் திகதி நடைபெற்றது.  
கிராம சேவையாளர் பிரிவு, : ஜே / 08
# மண்டைதீவு

## வழிபாட்டிடங்கள்

- திருவெண்காடு சித்திவிநாயகர் ஆலயம்
- சிறுப்புலம் ஸ்ரீ சுப்பிரமணிய சுவாமி ஆலயம்
- சிறுப்புலம் ஆலடி கம்பளி வைரவர் ஆலயம்
- மண்டைதீவு பூம்புகார் கண்ணகை அம்மன் ஆலயம்
- முகப்புவயல் சிவசுப்பிரமணிய சுவாமி கோயில்
- வேப்பந்திடல் முத்துமாரி அம்மன் ஆலயம்
- வேப்பந்திடல் கற்பக விநாயகர் ஆலயம்
- மண்டைதீவு தெற்கு திடுதிடுக்கை ஞானவைரவர் ஆலயம்
- மண்டைதீவு சாம்பலோடை கண்ணகை அம்மன் (மாதாச்சி) ஆலயம்
- மண்டைதீவு வழிப்பிள்ளையார் ஆலயம்
- மண்டைதீவு தில்லேஸ்வரர் ஆலயம்
- மண்டைதீவு புனித பேதுருவானவர் ஆலயம்
- மண்டைதீவு தோமையார் ஆலயம்
- மண்டைதீவு புனித இராயப்பர் தேவாலயம்
- மண்டைதீவு புனித யாகப்பர் தேவாலயம்
# மண்டைதீவு

## பாடசாலைகள்

- மண்டைதீவு மகா வித்தியாலயம்
- மண்டைதீவு றோ.க. வித்தியாலயம்
- மண்டைதீவு கார்த்திகேய வித்தியாலயம்
# மண்டைதீவு

## துணை நூல்கள்

- சதாசிவம் சேவியர். (1997). *சப்த தீவு*. சென்னை: ஏஷியன் அச்சகம்.
- செந்தி செல்லையா (தொகுத்த.). (2001). *பிறந்த மண்ணில் பெற்ற சுகந்தம்*. சென்னை: மணிமோகலை பிரசுரம்.
- சு. சிவநாயகமூர்த்தி. (2003). *நெடுந்தீவு மக்களும் வரலாறும்*. ரொறன்ரோ, கனடா.
- இ. பாலசுந்தரம். (2002). *இடப்பெயர் ஆய்வு: யாழ்ப்பாண மாவட்டம்*. தமிழர் செந்தாமரை, ரொறன்ரோ
- கா. சிவத்தம்பி. (2000). *யாழ்ப்பாணம்: சமூகம், பண்பாடு, கருத்துநிலை*. குமரன் புத்தக நிலையம்.
# கலேவலா

**கலேவலா** (*Kalevala*) உலக இலக்கியத்தின் மாபெரும் காவியப் பாடல்களில் ஒன்றாகும். இது பின்லாந்தின் தேசீய காவியம். இக்காவியம் 1849 ஆம் ஆண்டிலேயே ஒழுங்கான வடிவத்தைப் பெற்றது. எனினும், இவற்றுக்கு நேரடியான அடிப்படைகளாக அமைந்த வாய்மொழிப் பாடல்கள் கிபி 1ம் நூற்றாண்டு காலப் பகுதியிலேயே உருவாகிவிட்டன.
# கலேவலா

## கலேவலா தொகுப்பு

சிறந்த மொழிநூல் வல்லுநரான எலியாஸ் லொண்ரொத் (1802-1884) என்பாரே இக் காவியத்தைத் தொகுத்தவராவார். இவராலும் மற்றும் பின்லாந்தின் நாட்டார் இலக்கியத்தின் முன்னோடிகளாலும் பின்லாந்தின் கரேலியாவின் நாட்டுப் புறங்களிலிருந்து சேகரிக்கப்பட்ட, சிறந்த தொன்மையான நாட்டுப் பாடல்களே இத் தொகுப்பின் மூலங்களாகும்.
# கலேவலா

## வரலாறு

கரேலியா என்னும் பிரதேசத்தின் பெரும் பகுதி பின்லாந்தின் கிழக்கு எல்லைக்கு அப்பால் ரஷ்யாவில் இருக்கிறது. கரேலியா என்னும் இப்பகுதி பின்னிஷ் - கரேலியா கலாச்சாரம் என்றொரு எல்லைக் கோட்டை அமைத்துக் கொண்டு தூரதேச நாகரீக மையங்களிலிருந்தும் அரிதாய்க் குடியேறப்பட்ட காட்டுப் பிரதேசங்களிலிருந்தும் துண்டிக்கப்பட்டிருந்தது. இதனால் இந்த நாட்டுப் பாடல்கள் 19 ஆம் நூற்றாண்டு வரை, பரம்பரை பரம்பரையாக வாய்மொழி மரபில் பாதுகாக்கப்பட்டு வந்துள்ளன. புரட்டஸ்தாந்தம், லூத்தரன் கிறித்தவ இயக்கம் ஆகியன ஏற்படும் வரையில், ரஷ்யாவில் மேலோங்கியிருந்த பழமைவாதக் கிறித்தவம் பின்லாந்தின் ஏனைய பகுதிகளில் இருந்த ரோமன் கத்தோலிக்க இயக்கத்திலும் பார்க்க மிகவும் பொறுதியுடன் இருந்ததே இதற்குக் காரணமாகும். கலேவலா மொத்தத்தில் பின்னிஷ் மொழி பேசும் மக்களின் கிறிஸ்துவுக்கு முற்பட்ட காலத்து மதத்தையும் வீரப்பண்புகளுடைய புனை கதைகளையும் பிரதிபலித்தது, எனினும் இந்நாட்டை வெற்றிக்கொண்ட சுவீடிஷ்க்காரர் கி.பி. 1155 இல் பலவந்தமாகக் கொண்டுவந்த கிறித்துவத்தின் வெற்றியே கடைசிப் பாடலின் கருவாயிற்று.
# கலேவலா

## கலேவலா பெயர்க்காரணம்

*கலேவலா* என்னும் பெயர் பின்னிஷ் மொழியில் 'இடம்' என்பதைக் குறிப்பிடும் -லா என்னும் பெயர் விகுதியில் முடிவடைகிறது. 'கலேவா' என்னும் முதல் அடி பின்லாந்தியரின் சந்ததியின் ஆதிமுதல்வரின் பெயராகக் கருதப்படுகிறது. இவருக்கு பன்னிரண்டு ஆண் மக்கள் இருந்தனர். கலேவலாவின் நாயகர்களான வைனாமொயினனும் இல்மரினனும் இவர்களில் அடங்குவர். பின்னிஷ் மொழியில் 'கலேவா' என்பது விண்மீன்களின் பல பெயர்களாக வருகிறது.
# கலேவலா

## தமிழில் கலேவலா

கலேவலா பாடல்கள் இற்றைவரை தமிழ் உட்பட 50க்கும் மேற்பட்ட உலக மொழிகளில் மொழிபெயர்க்கப்பட்டுள்ளது. தமிழில் 1994இல் ஆர். சிவலிங்கம் (உதயணன்) அவர்களால் மொழிபெயர்க்கப்பட்டு நூலாக வெளியிடப்பட்டுள்ளது. சுமார் மூன்று ஆண்டு கால ஆய்வுக்குப் பின் தமிழில் 480 பக்கங்களில் இந்நூல் வெளிவந்திருக்கிறது. ஐம்பது பாடல்களில் 22,795 அடிகளைக் கொண்டுள்ளது.
# நோர்சு தொன்மவியல்

**நோர்சு தொன்மவியல் (Norse mythology)** அல்லது **இசுகான்டனேவியன் தொன்மவியல்** கதைகள் கிரேக்க-ரோமன் தொன்மவியல் கதைகளுடன் ஒப்பிடத்தக்கது, ஆனால் பல்வேறு வழிகளில் வேறுபட்டது, தனுத்துவமானது. நோர்ஸ் தொன்மவியல் நோர்டீக் அல்லது ஸ்கான்டனேவியன் நாடுகள் என்று கூறப்படும் டென்மார்க், ஐஸ்லான்ட், நோர்வே, சுவீடன் ஆகிய நாடுகளில் வழங்கிய தொன்மவியல் கதைகளையே குறித்து நிற்கின்றது. (பொதுவாக பின்லாந்தும் மொத்த ஐந்து நோர்டீக் நாடுகளில் ஒன்று, ஆனால் தொன்மவியல் கதையாடிலில் பின்லாந்து தனித்துவமான மரபை கொண்டுள்ளது, குறிப்பாக கலேவலா இலக்கியம்.)  
நோர்ஸ் தொன்மவியல் மூன்று தளங்களில் ஒன்பது உலகங்களை கொண்டுள்ளது. இவ்வுலகங்கள் எக்டிர்சல் (Yggdrasil) எனப்படும் உலக மரத்தில் பிணைந்திருக்கின்றன. இவ்வுலகங்கள் அம்மரத்தில் தங்கியிருக்கும் தட்டையான வட்டு போன்று வருணிக்கப்படுகின்றன. இவை தவிர அம்மரத்தில் வேறு அம்சங்களும் உண்டு. உலக மரத்தின் உலகங்களும் அவற்றின் வாசிகளும் பின்வருமாறு:  
மேல் உலகம்
- அஸ்கார்ட் (Asgard) - ஐசீர் (Aesir) அல்லது கடவுள்கள் உலகம்
- அல்வ்கேய்ம் (Alfheim) - எல்வ்ஸ் (Elves) உலகம்
- வனகேய்ம் (Vanaheim) - வானியர் (Vanir)
நடு உலகம்
- மிட்கார்ட் (Midgard) - மனிதர்கள் (Humans)
- யோருண்கைம் (Jotunheim) - யையன்ற்ஸ் (Giants)
- Svartalfheim - கருமை எல்ஃவ்ஸ் (dark-elves)
- Nidavellir - டுவோர்வ்ஸ் (dwarves)
கீழ் உலகம்
- Muspelheim
- நிவில்கேய்ம் (Niflheim) - இறந்தவர் பூமி  
இவ் உலக மரம் என்றும் இருந்ததில்லை, அதற்கு ஒரு தோற்ற கதை உண்டு.  
நோர்ஸ் தொன்மவிய்ல் கதைகளின் கூறுகள் பல பிரபல ஆங்கில நாவல் மற்றும் திரைப்படமான த லோட் ஒவ் த ரிங்ஸ் உபயோகிக்கப்பட்டிருக்கின்றன.
# ஆர். சிவலிங்கம்

**ஆர். சிவலிங்கம்** (25 மே 1935 - 23 சூலை 2019) ஈழத்தின் மூத்த எழுத்தாளர். **உதயணன்** என்ற புனைபெயரில் ஏராளமான சிறுகதைகள், புதினங்களைப் படைத்தவர். புலம் பெயர்ந்து பின்லாந்து நாட்டில் பல ஆண்டுகளாக வாழ்ந்து வந்த இவர் பின்னர் இறுதிக்காலத்தில் கனடாவில் வாழ்ந்து வந்தார். பின்லாந்தின் தேசியக் காவியமான கலேவலா என்ற பாடல் தொகுப்பை இவர் 1994இல் செய்யுள் நடையில் தமிழில் மொழிபெயர்த்தார். பின்னர் 1999 ஆம் ஆண்டு உரைநடையில் கலேவலா ஆர். சிவலிங்கம் அவர்களால் வெளியிடப்பட்டது.
# ஆர். சிவலிங்கம்

## ஆரம்ப வாழ்க்கை

இலங்கையின் யாழ்ப்பாணத்தில் உடுவில் என்னும் ஊரில் 1935 சூன் 25 இல் பிறந்தார். இவரது தந்தையார் இராமலிங்கம் இலங்கை புகையிரதத் திணைக்களத்தில் பணியாற்றி ஓய்வு பெற்றவர். இவர் பிறந்த சில தினங்களிலேயே தாயை இழந்தார். சிவலிங்கம் காங்கேசன்துறை உறோமன் கத்தோலிக்கப் பாடசாலை, அமெரிக்கன் மிசன் ஆங்கிலப் பாடசாலை, மற்றும் அனுராதபுரம் சென் யோசப் கல்லூரி, யாழ்ப்பாணம் பரமேஸ்வரா கல்லூரி ஆகியவற்றில் கல்வி கற்றார்.
# ஆர். சிவலிங்கம்

## பணி

1955 - 1957 வரை நாவலப்பிட்டி கதிரேசன் தமிழ்ப் பாடசாலையிலும், கதிரேசன் கல்லூரியிலும் ஆங்கில உதவி ஆசிரியராகப் பணியாற்றிய பின்னர், 1957இல் அரச எழுதுவினைஞர் சேவைக்குத் தெரிவாகி கொழும்பு சமூக சேவைத் திணைக்களம், புத்தளம் கச்சேரி, யாழ்ப்பாணம் மாநிலக் கல்வி அலுவலகம், மட்டக்களப்பு மாவட்ட நீதிமன்றம் ஆகியவற்றில் பணியாற்று 1979இல் ஓய்வு பெற்றார். அதன்மேல் ஈராக்கில் கெர்க்கூக் என்னும் நகரில் ஓர் அரேபியக் கம்பனியில் களஞ்சியப் பொறுப்பாளராக மூன்று ஆண்டுகள் பணியாற்றிய பின்னர், ஈரான் - ஈராக் போரை அடுத்து 1982 டிசம்பரில் இலங்கை திரும்பினார்.
# ஆர். சிவலிங்கம்

## பின்லாந்தில் வாழ்க்கை

1983 இனக்கலவரத்தை அடுத்து அவ்வாண்டு அக்டோபரில் பின்லாந்துக்குக் குடிபெயர்ந்தார். பின்லாந்தின் தேசிய மொழியான பின்னிய மொழியை இவரும் இவரது மனைவி மக்களும் நன்கு கற்றனர்.
# ஆர். சிவலிங்கம்

## எழுத்துலகில்

இவரது முதலாவது கவிதை 1955ஆம் ஆண்டு வீரகேசரி பத்திரிகையில் வெளிவந்தது. தொடர்ந்து உள்ளூர் பத்திரிகைகளிலும் இதழ்களிலும் தனது ஆக்கங்களை எழுதி வந்தார். 1961ஆம் ஆண்டில் கல்கி இதழ் நடத்திய சிறுகதைப் போட்டியில் இவரது *தேடி வந்த கண்கள்* சிறுகதை பரிசு பெற்றது. இவரது சிறுகதைகள் சுதந்திரன், வீரகேசரி, கல்கி, தினகரன், தமிழ்ன்பம், கலைச்செல்வி, அல்லி, தம்ழோசை, குமுதம் போன்ற பல இதழ்களில் வெளிவந்தன. இவருடைய இரண்டு புதினங்கள் *பொன்னான மலரல்லவோ*, *அந்தரங்க கீதம்* ஆகியவை 'வீரகேசரிப் பிரசுரங்கள்' வரிசையில் வெளியிடப்பட்டுள்ளன.
# ஆர். சிவலிங்கம்

## கலேவலா மொழிபெயர்ப்பு

பின்லாந்தின் தேசியக் காவியமான கலேவலா என்ற பாடல் தொகுப்பு இவரால் 1994இல் மொழிபெயர்க்கப்பட்டது. உதயணன் பல ஆண்டுகாலமாக பின்லாந்து நாட்டில் வாழ்ந்து வந்தவர். அப்போது அவர் பின்லாந்து மொழியுடனும் அந்நாட்டுக் கலாசாரத்துடனும் நன்கு பழக்கப்பட்டுவிட்டதால், கலேவலாவின் பின்லாந்து-கரேலிய மூலப் பிரதியிலிருந்து நேரடியாகத் தமிழில் மொழிபெயர்க்க முடிந்தது. இம்மொழிபெயர்ப்பை அடுத்து இவர் அந்நாட்டு மக்களின் நன்மதிப்பைப் பெற்றார். கால்நூற்றாண்டு காலம் இவர் பின்லாந்தில் வாழ்ந்திருக்கிறார். பின்னர் புலம் பெயர்ந்து கனடா சென்றார்.
# ஆர். சிவலிங்கம்

## வெளியான நூல்கள்

- *பொன்னான மலரல்லவோ* (நாவல், வீரகேசரிப் பிரசுரம், கொழும்பு, 1975)
- *அந்தரங்க கீதம்* (நாவல், வீரகேசரிப் பிரசுரம், கொழும்பு, 1976)
- ''கலேவலா, பின்லாந்தின் தேசிய காவியம் - கவிதை நடைத் தமிழ் மொழிபெயர்ப்பு – வெளியீடு: ஹெல்சிங்கி பல்கலைக்கழகம், அச்சுப் பதிவு: The Alternative Press, Hong Kong 1994
- *உரைநடையில் கலேவலா* - பின்லாந்தின் தேசிய காவியம் - உரைநடைத் தமிழாக்கம் - வெளியீடு: ஹெல்சிங்கி பல்கலைக்கழகம், பின்லாந்து, அச்சுப்பதிவு: சைவசித்தாந்த நூற்பதிப்புக் கழகம், சென்னை, தமிழ்நாடு.
- *உங்கள் தீர்ப்பு என்ன?* (சிறுகதைத் தொகுதி, மணிமேகலைப் பிரசுரம், சென்னை, 2010)
- *பிரிந்தவர் பேசினால்* (சிறுகதைத் தொகுதி, மணிமேகலைப் பிரசுரம், சென்னை, 2010)
- *பின்லாந்தின் பசுமை நினைவுகள்* ENDLESS MEMORIES OF FINLAND. – 2015 வெளியீடு: தாய்வீடு பதிப்பகம், கனடா.
# காவலூர் ராசதுரை

**காவலூர் ராசதுரை** என அழைக்கப்படும் **மரியாம்பிள்ளை டேவிட் ராஜதுரை** (அக்டோபர் 13, 1931 - அக்டோபர் 14, 2014) ஈழத்து எழுத்தாளர். புலம் பெயர்ந்து ஆத்திரேலியாவில் சிட்னி நகரில் வாழ்ந்து வந்தவர். இலங்கை ஒலிபரப்புக் கூட்டுத்தாபனத்தில் நீண்ட காலம் பணியாற்றியவர். சிறுகதை, நாவல், நாடகம், விமரிசனம், மதிப்பாய்வு, திரைப்படம் முதலான துறைகளில் ஈடுபாடு கொண்டவர். யாழ்ப்பாணம், ஊர்காவற்துறையில் கரம்பொன் என்ற ஊரைப் பிறப்பிடமாகக் கொண்டவர் காவலூர் இராசதுரை.
# காவலூர் ராசதுரை

## வானொலியில்

'கலைக்கோலம்' என்ற சஞ்சிகை நிகழ்ச்சியை இலங்கை வானோலியில் மிகச்சிறப்பாக தயாரித்து வழங்கி, கலை, இலக்கியம் சம்பந்தமான தரமான விமர்சனப்போக்கை உருவாக்க காரணமாக அமைந்தவர். விளம்பர நிகழ்ச்சிகள் மூலமாக ஈழத்து மெல்லிசைப் பாடல்களை அரங்கேற்றியவர்.
# காவலூர் ராசதுரை

## எழுத்துத்துறை

சுதந்திரன், வீரகேசரி, தினகரன் ஆகிய பத்திரிகைகளில் எழுதி தமது ஆற்றல்களை விரிவுபடுத்திக் கொண்டார். தீவிர வாசிப்புப் பழக்கத்தினால் ஆங்கில இலக்கியத்திலும் புலமை பெற்றிருந்தார். இலங்கை முற்போக்கு எழுத்தாளர் சங்கத்தில் இணைந்து அதன் வளர்ச்சியில் முக்கிய பங்காற்றினார்.  
*தேவ கிருபையை முன்னிட்டு வாழும்* என்ற சிறுகதை இலங்கையில் தமிழ்க் கல்விப்பாடத்திட்டத்தில் சேர்க்கப்பட்டிருக்கிறது. இந்தச் சிறுகதை இந்தியில் மொழி பெயர்க்கப்பட்டு *தர்மயுக்* என்ற இதழில் வெளியாகியது.
# காவலூர் ராசதுரை

## நாடகத் துறை

இவரது படைப்புகள் நாடகமாக, தொலைக்காட்சி நாடகமாகத் தயாரிக்கப்பட்டுள்ளன.*காலங்கள்* என்ற தொலைக்காட்சி நாடகம் இலங்கை மலையகத் தோட்டத் தொழிலாளர்களின் வாழ்வைப் பின்னணியாகக் கொண்டது. *வீடு யாருக்கு?* என்ற புதினம் மேடை நாடகமாகியுள்ளது.
# காவலூர் ராசதுரை

## திரைப்படத் துறை

பொன்மணி என்ற இலங்கைத் திரைப்படத்திற்குத் திரைக்கதை, வசனம் எழுதியதோடு மட்டுமல்லாது அதன் நிர்வாகத் தயாரிப்பாளருமாவார். யாழ்ப்பாணத் தமிழ்க் கலாசாரத்தைப் பிரதிபலித்த இத்திரைப்படம் பல விமரிசகர்களால் விமரிசிக்கப்பட்டது.  
யூனிசெப் நிறுவனத்திலும் இவர் பணியாற்றியிருக்கிறார். இவர் பின்னாளில் சொந்தமாக *வசீகரா* என்ற பெயரில் விளம்பர நிறுவனத்தையும் கொழும்பில் நிறுவினார். இவரது புதல்வர் நவீனன் ராசதுரையும் சிறுகதைகள், கட்டுரைகள் எழுதி வருகிறார்.
# காவலூர் ராசதுரை

## வெளியிடப்பட்ட நூல்கள்

- *குழந்தை ஒரு தெய்வம்* (சிறுகதைத் தொகுதி, 1961)
- *வீடு யாருக்கு?* (புதினம், 1972)
- *ஒரு வகை உறவு* (சிறுகதைத் தொகுதி, 1976)
- *விளம்பரத் துறை தோற்றம், வளர்ச்சி, வீச்சு, ஆதிக்கம்*
- *A Prophet Unhonoured* (சிறுகதைகள், ஆங்கில மொழிபெயர்ப்பு: நவீனன் ராசதுரை)
# இழிவுப் பண்டம்

பௌதீக வாழ்க்கை தரத்தை பேணுவதற்காக குறைந்த வருமானம்
பெறுபவர்களால் விருப்பமின்றி நுகர்கின்ற தரக்குறைவான பண்டங்கள்
பொருளியலில் இழிவுப்பண்டம் எனப்படும்.  
உ+ம்: பீடி,போலிநகை  
தனிநபர் வருமான அதிகரிப்புடன் இழிவுப்பண்டத்திற்கான கேள்வியும்
அதிகரிக்கும் எனினும்,மேன்மேலும் அதிகரித்தால் இவற்றுக்கான கேள்வி குறைந்து
செல்வதுடன் பூச்சிய நிலையையும் அடையும்.  
ஆடம்பரப்பண்டமானது இவற்றிக்கு எதிரான நடத்தையினைக் காண்பிக்கும்.
# விண்டோஸ் லைவ் மெயில்

**விண்டோஸ் லைவ் மெயில்** ஆனது மைக்ரோசாப்ட்டின் இணையமூடான மின்னஞ்சல் சேவையாகும். இதன் வெள்ளோட்டப் பதிப்பானது 1ஆம் திகதி நவம்பர் 2005 இல் இலிருந்து **விண்டோஸ் லைவ்** உடன் வெளியிடப்பட்டது. இது முன்னர் **ககூனா** (Kahuna) என இரகசியப் பெயரிடப்பட்ட விண்டோஸ் லைவ் மெயில் முழுமையாக வளர்ச்சியடைந்ததும் ஹொட்மெயிலை மாற்றீடுசெய்யும். இது 2 ஜிகாபைட் அளவு சேமிக்கும் இடம், தானாகவே எழுத்துப் பிழை பார்த்தல், மின்னஞ்சல்களைத் தானகவே பிரித்தல், மற்றும் பல பாதுகாப்பு வசதிகளைக் கொண்டதாகும்.  
பொதுவாக விண்டோஸ் லைவ் இணையத்தளத்தினூடாகவோ அல்லது விண்டோஸ் லைவ் மெயிலைச் சோத்தித்துக் கொண்டிருக்கும் பயனரின் அழைப்பினூடாகவோ இதைப் பெற்றுக் கொள்ளலாம். நேரடியாகவே **விண்டோஸ் லைவ்** இணையமூடாகப் பதிவதன் மூலமும் பெற்றுக் கொள்ளலாம்.  
**விண்டோஸ் லைவ் மெயில்** 1996 ஆம ஆண்டில் சபீர் பாத்தியா மற்றும் ஜக் ஸ்மித்தால் ஆரம்பிக்கப் பட்ட , ஹொட்மெயிலின் வழிவந்த ஓர் உலாவியூடான மின்னஞ்சல் சேவையாகும். இச்சேவையை மைக்ரோசாப்ட் 1997 ஆம் ஆண்டில் வாங்கிக் கொண்டது. 1999 இல் 30 மில்லியன் பயனர்கள் இருந்தனர். 2004 ஆம் ஆண்டு கூகிள் நிறுவனத்தினர் தமது சொந்த மின்னஞ்சல் சேவையான ஜிமெயில் சேவையை ஆரம்பித்தனர். ஜிமெயிலில் 2.7 ஜிகாபைற்றிற்கும் மேற்பட்ட சேமிக்கும் வசதி, இலகுவான பயனர் இடைமுகம் ஆகியன இணையமூடான மின்னஞ்சலில் மாற்றங்களை ஏற்படுத்தின. **விண்டோஸ் லைவ் மெயிலானது** ஜிமெயில், யாகூமெயில் ஆகியவற்றிற்கான ஓர் விடையாகும்.
# விண்டோஸ் லைவ் மெயில்

## வசதிகள்

#### மின்னஞ்சல் முகவரிகளைத் தானாக நிரப்புதல்

மின்னஞ்சலை எழுதும்போது பெறுபவரின் முதலெழுத்தைத் தட்டச்சுச் செய்ததும் அவ்வெழுத்தில் ஆரம்பிக்கும் மின்னஞ்சல் முகவரிகள் யாவும் பட்டியலிடப்படும்
# விண்டோஸ் லைவ் மெயில்

## வசதிகள்

#### படங்களிற்கான முன்னோட்டம்

விண்டோஸ் லைவ் மெயிலானது பெரிய பட இணைப்புக்களைத் தானகவே முன்னோட்ட்டத்திற்கு மாற்றிவிடும். ஒர் கிளிக்கின் மூலம் முழுப் படத்தையும் பார்வையிடலாம்.
# விண்டோஸ் லைவ் மெயில்

## வசதிகள்

#### விசைப்பலகைக் குறுக்குவழிகள்

**விண்டோஸ் லைவ் மெயிலானது** மவுஸ் மாத்திரம் அன்றி விசைப்பலகைக் குறுக்கு வழிகளையும் ஏற்கின்றது.
# விண்டோஸ் லைவ் மெயில்

## வசதிகள்

#### வேகம்

**வின்டோஸ் லைவ் மெயிலானது** AJAX தொழில் நுட்பத்தால் வேகமாக இயங்க வல்லது.
# விண்டோஸ் லைவ் மெயில்

## வசதிகள்

#### தட்டச்சு செய்யும் போதே பிழைதிருத்தம்

மைக்ரோசாப்ட் ஆபிஸ் பதிப்புக்களில் உள்ளதைப்போன்று இங்கும் தட்டச்சு செய்யும்போதே பிழைதிருத்தும் வசதியுள்ளது. எழுத்துப் பிழையுள்ள சொற்கள் இங்கும் சிவப்புப் கோடிட்டுக்க் காட்டப் படும் அச்சொல்லின் மேல் Right click செய்யும் போது பொருத்தமான் வேறு சொற்களைக் காட்டும். தற்போது பிழைதிருத்தும் வசதியானது ஆங்கிலம், பிரெஞ், ஜேர்மன், இத்தலிய மொழிகள் மாத்திரமேயுள்ள போதிலும் ஏனைய மொழிகள் பின்னர் சேர்த்துக் கொள்ளப்டும்.
# விண்டோஸ் லைவ் மெயில்

## வசதிகள்

#### சேமிக்கும் அளவு

விண்டோஸ் லைவ் மெயிலானது 2 ஜிகாபைற் அளவான இடவசதியை அளிக்கின்றது. மின்னஞ்சலானது 2 ஜிகாபைற் அளவை அண்மிக்கும் போது 50 மெகாபைற் அளவு குறைவானபோது ஓர் மின்னஞ்சலானது அநுப்படும்.
# தொலைபேசி

## அடிப்படை நெறிமுறைகள்

மரபான நிலத்தொடர் தொலைபேசி அமைப்பு, அதாவது பழைய எளிய தொலைபேசிச் சேவை,(POTS), வழக்கமாக, முறுக்கிய இரட்டைக் காப்பிட்ட கம்பித் தொடரிலேயே ( விளக்கப்படத்தில் *C*) கட்டுபாட்டுக் குறிகைகளையும் குரல்சார்ந்த குறிகைகளையும் அனுப்பிப் பெறுகிறது. இந்தத் தொடர் தொலைபேசித் தொடர் எனப்படுகிறது. இதில் அமைந்த கட்டுபாட்டு, குறிகை பரிமாற்ற அமைப்பு மூன்று உறுப்புகளைக் கொண்டுள்ளது அவை ஒலியெழுப்பி, இணைப்பு நிலைமாற்றி, முகப்புத் தட்டு என்பனவாகும். ஒலியெழுப்பி அல்லது மணியடிப்பி அல்லது ஒளிச்சுடர் அமைப்பு (A7), பயனருக்கு வரும் அழைப்புகளை உணர்த்துகின்றன. இணைப்பு நிலைமாற்றி மைய அலுவலகத்துக்கு பயனர் அழைப்பைக் கேட்கவோ அல்லது அழைக்கவோ தன் கைபேசியை எடுத்துவிட்டதைக் குறிகையால் அறிவிக்கின்றன. முகப்புத் தட்டு அழைப்பு தொடங்கும்போது, வாடிக்கையாளரின் தொலைபேசி எண்ணை மைய அலுவலகத்துக்குச் செலுத்த பயன்படுகிறது. 1960 கள் வரை சுழல் முகப்புத் தட்டுகளே பயனில் இருந்தன. பின்னர் இவை இருகுரல் பல் அலைவெண் குறிகை முறையால் பதிலீடு செய்யப்பட்டன. இவற்றில் அழுந்து பொத்தான்களும் (A4) வழக்குக்கு வந்தன.  
கம்பித் தொடர்த் தொலைபேசி சேவையின் பெரும்பாலான செலவு, இணைப்பகத்துக்கு வெளியிலேயே அமைகிறது. தொலைபேசிகள் உள்வரும்/வெளியேகும் பேச்சுக் குறிகைகளை ஒரே ஒற்றைக் கம்பியிணையில் மட்டுமே இருவழியிலும் செலுத்துகின்றன. முறுக்கிய இணைகம்பிகள் மின்காந்தக் குறுக்கீட்டையும் குறுக்குப் பேச்சையும் முறுக்காத இணைகம்பிகளைவிட திறம்பட தவிர்க்கின்றன. வலிமை மிகுந்த ஒலிபேசிச் செலுத்தியின் வெளியேகும் பேச்சுக் குறிகை, வலிவு குறைந்த ஒலிபெருக்கி வாங்கியின் குறிகையை மிகாமல் இருக்க, கலவைச் சுருள் (A3) பயனாகிறது. பிற உறுப்புகள் இரண்டுக்கும் இடையில் அமையும் சமனின்மையைச் சமன்செய்கின்றன. சந்திப் பெட்டி (B) மின்னலையை (B2) எதிர்கொண்டு தொடரின் நீளம் முழுவதற்கான தடையத்தை (B1) சரிசெய்து குறிகைத் திறனைப் பெருமம் ஆக்குகிறது. தொலைபேசிகள் இதேபோன்ற சரிசெய்தலை(A8) அகத் தொடரின் நீளத்துக்கும் பெற்றுள்ளன. தரையை ஒப்பிடும்போது தொடரின் மின்னழுத்தம் எதிர்மையதாக அமையும். இந்நிலை துத்தநாக்க் கரிப்பினைத் தவிர்க்கிறது. எதிர்மை மின்னழுத்தம் நேர்மின்னூட்ட பொன்ம மின்னணுக்களை கம்பியின்பால் ஈர்க்கிறது.  
தொலைபேசியை தொலைபேசி வலையமைப்பில் இணைக்க நான்கு வழிமுறைகள் பயன்படுகின்றன. வழக்கமான ஓரிடத்தில் நிலையாக இருந்து இயங்கும் தொலைபேசியில் அதற்கெனவே மின்கம்பி இணைப்புகள் அமைந்திருக்கும். கம்பியில்லா தொலைபேசி மின்குறிப்பலைகளை 0,1 எனும் இரும எண்மக் ( இரும இலக்கவியல்) குறிப்பலை வடிவிலோ அல்லது ஒப்புமைக் குறிப்பலை வடிவிலோ பயன்படுத்தும். செயற்கைமதித் தொலைபேசிவழித் தொலைத் தொடர்பாடலும் . இணையத்தில் பயன்படும் குரல்வழித் தொலைபேசிகளும் அகல்பட்டை (அகன்ற அலைவரிசை) இணைய இணைப்புக்களைப் பயன்படுத்துகின்றன.